CELEX: 62012TN0387
Language: hu
Date: 2012-09-04 00:00:00
Title: T-387/12. sz. ügy: 2012. szeptember 4-én benyújtott kereset — Olaszország kontra Bizottság

20.10.2012   
            
            
               HU
            
            
               Az Európai Unió Hivatalos Lapja
            
            
               C 319/15
            
         2012. szeptember 4-én benyújtott kereset — Olaszország kontra Bizottság
   (T-387/12. sz. ügy)
   2012/C 319/28
   Az eljárás nyelve: olasz
   
      Felek
   
   
      Felperes: Olasz Köztársaság (képviselő: S. Fiorentino avvocato dello Stato)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2012. június 22-i 2012/336/EU bizottsági végrehajtási határozatot (az értesítés a C(2012) 3838. számú dokumentummal történt) a jelen kereset tárgyát alkotó részében;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen kereset tárgya az Olasz Köztársaságot érintő és a feldolgozásra szánt paradicsom termelőinek támogatási rendszerére vonatkozó pénzügyi átalánykiigazításokra korlátozódik, a 2006., 2007. és 2008. éveket illetően.
   Keresete alátámasztása érdekében a felperes egyetlen jogalapra hivatkozik, amely a közös agrárpolitika finanszírozásáról szóló, 1999. május 17-i 1258/1999/EK tanácsi rendelet (HL L 160., 103. o.; magyar nyelvű különkiadás 3. fejezet, 25. kötet, 414. o.) 7. cikke (4) bekezdésének, valamint a közös agrárpolitika finanszírozásáról szóló, 2005. június 21-i 1290/2005/EK tanácsi rendelete (HL L 209., 1. o.) 31. cikkének megsértésén alapul.
   E jogalap keretében a felperes a megtámadott határozatban előírt, a teljesített kiadások 2 %-ának megfelelő pénzügyi kiigazítások alkalmazását vitatja, mivel ezekre annak ellenére sor került, hogy a Bizottság elismerte annak bizonyítását, hogy nem áll fenn értékelhető pénzügyi kár.
   A felperes maguknak a kiigazításoknak az összegét is vitatja, mivel ezek konkrét meghatározása aránytalan és nyilvánvalóan illogikus, mivel ez jóval magasabb az olasz hatóságoknak felrótt magatartásból eredő potenciális kárnál.